**ΜΥΤΙΛΗΝΗ 15-03-2021**

**ΝΗΠΙΑΓΩΓΕΙΟ …………….**

**ΠΑΙΔΑΓΩΓΙΚΗ ΠΕΡΙΓΡΑΦΙΚΗ ΑΞΙΟΛΟΓΗΣΗ ΝΗΠΙΟΥ**

**ΟΝΟΜΑΤΕΠΩΝΥΜΟ :………………………………….**

**ΟΝΟΜΑ ΠΑΤΕΡΑ:………………………………………**

**ΟΝΟΜΑ ΜΗΤΕΡΑΣ:…………………………………….**

**ΗΜΕΡ/ΝΙΑ ΓΕΝΝΗΣΗΣ : …………………………….**

 Η/Ο…………… φοίτησε στο νηπιαγωγείο μας από πέρυσι ως προνήπιο και φέτος ως νήπιο.

.

 **ΠΡΟΦΟΡΙΚΟΣ ΛΟΓΟΣ**

 Η ομιλία της δεν είναι πλήρως κατανοητή και η άρθρωσή της δεν είναι άρτια. Το λεξιλόγιό της αντι-στοιχεί σε προνήπιο. Κάνει μικρές απλές προτάσεις και είναι σε θέση να δώσει πληροφορίες για ατομι-κά στοιχεία. Μιλάει αρκετά όταν παίζει με τους συμμαθητές της και πολλές φορές δυνατά και έντονα. Όταν μιλάει γρήγορα δεν καταλαβαίνουμε τι λέει. Δεν συμμετέχει συχνά στις συζητήσεις της ομάδας παρά μόνο όταν το αντικείμενο της συζήτησης είναι οπτικοποιημένο. Συνήθως δείχνει να αφαιρείται και να αποσπάται η προσοχή της από διάφορα άλλα ερεθίσματα

Μπορεί να διηγηθεί μια ιστορία όταν έχει τη βοήθεια των εικόνων ή διευκρινιστικών ερωτήσεων.

Κατανοεί και πραγματοποιεί απλές εντολές, αναγνωρίζει και διακρίνει ηχητικά ερεθίσματα.

 **ΨΥΧΟΚΙΝΗΤΙΚΟΤΗΤΑ**

 Η αδρή κινητικότητά της είναι καλή, περπατάει μόνη της, τρέχει, έχει καλή ισορροπία , περπατάει σε ευθεία γραμμή, ανεβοκατεβαίνει σκάλες, κάνει πηδηματάκια, στέκεται στο ένα πόδι και μπορεί να κλω-τσά τη μπάλα. Υπάρχει όμως δυσκολία στο συγχρονισμό της σύμφωνα με τον ρυθμό και στο συντονι-σμό των κινήσεων.

 Η λεπτή της κινητικότητα είναι επίσης πολύ καλή και χειρίζεται άνετα μικρά αντικείμενα. Μπορεί να περάσει σε σχοινί χάντρες, να φτιάξει έναν πύργο με τουβλάκια, σχίζει εύκολα το χαρτί με τα χέρια και χειρίζεται πολύ καλά το ψαλίδι. Χρησιμοποιεί άνετα την πλαστελίνη για να φτιάξει διάφορες κατασκευές και ζωγραφίζει ικανοποιητικά μέσα σε πλαίσιο.

 Ξεχωρίζει τους διαφορετικούς τρόπους μετακίνησης, το περπάτημα από το τρέξιμο και τα πηδηματά-κια και μπορεί να αναγνωρίσει και να δείξει τα διάφορα μέρη του σώματος τόσο στον εαυτό της όσο σε εποπτικό υλικό.

 Στην αντίληψη του χρόνου μπορεί να ορίσει τα σημεία της ημέρας, να αναγνωρίσει με βοήθεια τις ημέρες της εβδομάδας ξεκινώντας από τη Δευτέρα και να τις ονοματίσει μέχρι να βρει ποιά είναι η εκά-στοτε σε σχέση με την προηγούμενη.

 Επικρατέστερη πλευρά είναι η δεξιά στη χρήση του μολυβιού και του ψαλιδιού.

 Αυτοεξυπηρετείται στην τουαλέτα και τρώει, ντύνεται, πλένει τα χέρια της, μόνη της.

 **ΓΝΩΣΤΙΚΕΣ ΙΚΑΝΟΤΗΤΕΣ**

 Γνωρίζει βασικές έννοιες για την ηλικία της και γενικά φαίνεται να βρίσκεται σε επίπεδο προνηπίου. Κατονομάζει αντικείμενα και γνωρίζει τα χρώματα. Μπορεί να αντιγράφει σχήματα και κάνει ωραίες ζωγραφιές. Γνωρίζει τα ονόματα ορισμένων συμμαθητών της, αυτών με τους οποίους κάνει παρέα. Θυμάται αντικείμενα και πρόσωπα.

 Μπορεί να ταξινομήσει αντικείμενα, γνωρίζει τους αριθμούς μέχρι το πέντε, μπορεί να τους γράψει και να αντιστοιχίσει αντικείμενα 1-1. Δεν μπορεί να βάλει εικόνες σε λογική σειρά ούτε και να περιγράψει δραστηριότητες με λογική σειρά.

 Η παρουσία της στην ολομέλεια της τάξης γίνεται αισθητή όταν το αντικείμενο της συζήτησης είναι του ενδιαφέροντός της και η προσοχή της διαρκεί περίπου 15 λεπτά. Τις περισσότερες φορές αφαιρεί-ται και η προσοχή της διασπάται από άλλα ερεθίσματα.

 Για να πραγματοποιήσει διάφορες εργασίες είτε είναι ατομικές είτε ομαδικές χρειάζεται αναλυτικές οδηγίες και πολλές φορές και επανάληψη των οδηγιών αυτών για να κατανοήσει τι πρέπει να κάνει.

  **ΠΡΟΣΑΡΜΟΓΗ ΣΤΟ ΣΧΟΛΙΚΟ ΠΛΑΙΣΙΟ**

Η ……… είναι ένα παιδί με μικρή σωματική διάπλαση .Είναι ένα χαρούμενο, γελαστό παιδί. Είναι επίμονη σε αυτά που θέλει, δεν υπακούει εύκολα σε εντολές και δεν οριοθετείται εύκολα. Αρκετές φορές χρειάζεται να επισημαίνουμε αρκετούς από τους κανόνες της τάξης, συνήθως αυτούς που αναφέρονται στον τρόπο που παίζουμε στις γωνιές, στον τρόπο και το χρόνο που ταχτοποιούνται τα παιχνίδια, και ειδικότερα όταν θέλουμε να αλλάξουμε γωνιά.

 Είναι αρκετά κοινωνικό παιδί και οι σχέσεις με τους συνομηλίκους της είναι καλές. Συνήθως προτιμάει να παίζει με συγκεκριμένα παιδιά .

 Προτείνεται η επαναφοίτηση στο νηπιαγωγείο, ώστε να ενισχυθεί στο γνωστικό επίπεδο να καλλιεργηθούν οι δεξιότητές της και να της δοθεί χρόνος να ωριμάσει συναισθηματικά.

 Οι νηπιαγωγοί